දැඩි නියං තත්ත්වය හමාර කරමින් අනුරාධපුර ප්‍රදේශයට ඇද හැළුණු ධාරානිපාත වර්ෂාව සමඟ ඇති වූ සුළං හේතුවෙන් ප්‍රදේශයේ නිවාස රැසකට බරපතළ අලාභ හානි සහ සුළු අලාභ හානි සිදු වී තිබේ‍.පෙරේදා (17) සවස වර්ෂාව සමඟ හමා ආ දැඩි සුළං හේතුවෙන් අසිරික්ගම, කහගොල්ලෑව, ඉහළකහගොල්ලෑව ප්‍රදේශයේ නිවාස 20 කට පමණ අලාභ හානි සිදුවී ඇත.මින් නිවාස 10කට බරපතල අලාභ හානි සිදුවී ඇති අතර සෙසු නිවාස 10ට සුළු අලභ හානි සිදුවී ඇත.